open-index/open-wikipedia-markdown huggingface dataset:
יוסף בר-שלום

הרב **יוסף בר-שלום** (ה'תרצ"ה, 1935 - א' באלול ה'תשע"ה, 16 באוגוסט 2015) היה רבה הראשי של בת ים וראש בית המדרש לדיינים בעיר. מחבר ספרי השו"ת "נצח יוסף" ו"ויצבור יוסף". על הספר נצח יוסף זכה בפרס הרב טולידאנו לספרות תורנית לשנת תשמ"ד.

## ביוגרפיה
נולד לחנה ובן-ציון חי בר-שלום ונישא ליעל דדש. בבחרותו למד בישיבת מקור חיים בירושלים ובהמשך, בבית המדרש הגבוה להוראה שעל ידה, שם הוסמך לרבנות.

אחיו הוא הרב עזרא בר-שלום, דיין בבית הדין הרבני הגדול שכיהן בעבר כאב בית הדין של תל אביב ובעלה של עדינה בר-שלום.

באמצע שנות ה-70 התמנה הרב אליהו בקשי דורון רבה הראשי של בת ים, למשרת הרב הראשי לחיפה, והרב בר-שלום התמנה במקומו לרב הראשי של בת ים. הוא נשא בתפקיד זה כ-40 שנה, עד פטירתו . הלך לעולמו בא' באלול ה'תשע"ה ה-16 באוגוסט 2015, והובא לקבורה בבית העלמין הר המנוחות בירושלים . במרץ 2018 התמנה בנו, הרב אליהו בר-שלום, לרבה הראשי של העיר.

## אילן יוחסין

## ספריו
* 
* 

## קישורים חיצוניים
* 
* 

## הערות שוליים

קטגוריה:בת ים: רבנים ראשיים
קטגוריה:זוכי פרס הרב טולידאנו
קטגוריה:רבנים ספרדיים ישראלים
קטגוריה:ישראלים שנולדו ב-1935
קטגוריה:ישראלים שנפטרו ב-2015
קטגוריה:יהודים הקבורים בהר המנוחות
קטגוריה:משפחת בר-שלום
דייוויד וומרק

**דייוויד וומרק** (באנגלית: **David Womark**) הוא מפיק סרטים יהודי אמריקאי, יחד עם אנג לי וגיל נטר היה מועמד לפרס האוסקר על הסרט חיי פיי.

## קישורים חיצוניים

קטגוריה:מפיקי קולנוע יהודים אמריקאים
איי (פרעה)

**איי** היה הפרעה ה-13 של השושלת השמונה-עשרה בממלכה החדשה במצרים העתיקה. הוא החזיק בשלטון ארבע שנים (1327–1323 או 1323–1319 לפנה"ס, בהתאם לתיארוך) והיה יועץ לשניים, אם לא לשלושת הפרעונים שלפניו. הוא מפורסם בעיקר כיועצו הפוליטי של תות ענח' אמון וחשוד בהתנקשות בחייו. המלך איי היה זה שהחליף את המלך תות ענח' אמון ובנוסף, הוא התחתן עם אלמנתו של תות ענח' אמון המלכה אנכי שנה-אמון. בתקופת שלטונו של המלך תות ענח' אמון, היה איי מדינאי בכיר של המלך הצעיר; גם מספר מקורות טענו כי איי הוא השליט הראשי, והוא קבע את הקווים המנחים.

פירוש שמו המלכותי של איי – "חפר-חפרו-רא" – הוא "נצח הם הצהרותיו של רע" בעוד שפירוש שמו מלידה – "איי-איט-נטג'ר" – הוא "איי, אביו של האל". אזכורים ומבנים שאפשר לקשר ישירות לאיי נדירים מאוד, לא רק בגלל תקופת שלטונו הקצרה יחסית, אלא גם מפני שיורשו, חרמחב (הפרעה האחרון של השושלת ה-18), מחק והרס את שמם ומבניהם של כל הפרעונים הקשורים להפיכה הדתית של אמנחותפ הרביעי (אחנתון, תות ענח' אמון, סמנח כא רע ואיי).

## קישורים חיצוניים

* 

## הערות שוליים

קטגוריה:אישים שחיו באלף ה-2 לפנה"ס
קטגוריה:בעלי תפקידים בשושלת ה-18 במצרים
קטגוריה:פרעוני השושלת ה-18
פרסי בחירת הנוער 2015

**טקס [[פרסי בחירת הנוער]] לשנת 2015** התקיים ב-16 באוגוסט 2015 במרכז גלן, היכל שנמצא בבעלותה של אוניברסיטת דרום קליפורניה, ושודר בערוץ פוקס. כחודש לפני השידור בידי הקהל היה את הכוח לבחור את שיר הנושא של הטקס, והשיר הנבחר היה "I Want You To Know" של הזמרת סלינה גומז והדיג'יי זד. את הטקס הנחו השחקנים ג'ינה רודריגז וג'וש פק והאמן לודאקריס ולאורכו הופיעו הלהקות והאמנים ליטל מיקס, , ג'אסי סמולט עם יאז, רייצ'ל פלאטן ופלו ריידה עם רובין ת'יק. האמנית בריטני ספירס קיבלה בטקס זה את פרס **אייקון האופנה של Candies**.
* מספר המועמדויות הרב ביותר: הסרט "פיץ' פרפקט 2" + האומנית טיילור סוויפט - 11 מועמדויות כל אחד
* מספר הזכיות הרב ביותר: הלהקה וואן דיירקשן - 8 זכיות

## מועמדויות וזכיות
### בחירת הקולנוע

### בחירת הטלוויזיה

### בחירת המוזיקה

### בחירת הספורט

### בחירת האופנה ושונות

## קישורים חיצוניים

* פרסי בחירת הנוער 2015, במסד הנתונים הקולנועיים IMDb 
* מועמדויות וזכיות בפרסי בחירת הנוער 2015, במסד הנתונים הקולנועיים IMDb 
* Hosts' Wave 3 Nominees & MORE!, באתר Teen Choice Awards 

2015
קאוואנישי H8K

**קאוואנישי H8K** (ביפנית: **二式飛行艇**, "סירה מעופפת מטיפוס 2"; כינוי בעלות הברית למטוס היה **אמילי** (Emily)) היה מטוס ימי ארבע-מנועי אשר שירת בצי הקיסרי היפני במהלך מלחמת העולם השנייה, בעיקר בתפקידי סיור, אך גם להפצצה ולתובלה אווירית. 

## תכנון ופיתוח
ב-1938 הזמין הצי הקיסרי היפני מטוס סיור ימי בעל טווח טיסה ארוך. לאחר מספר דגמים ניסיוניים, רכש הצי לבסוף את ה-H8K1, שזכה לשם **ספינה מעופפת של הצי מטיפוס 2, מודל 11**, והזמין 14 פרטים שלו.

דגם ה-H8K2 הופיע זמן קצר לאחר מכן, והתאפיין בחימוש כבד שהסב נזק לכלי שיט של בעלות הברית, היה בעל מנוע חזק יותר, מיגון טוב יותר, ותכולת דלק גדולה יותר. למעשה התעלה הדגם החדש על קודמו בכל פן, וממנו יוצרו 112 יחידות. 

## היסטוריה מבצעית
ה"קאוואנישי H8K" נכנס לשירות בראשית 1942, וב-4 במרץ נעשה בהם שימוש בפעם הראשונה. הצי היפני המשולב החליט לשלוח שתי ספינות מעופפות "קאוואנישי H8K" למשימת סיור מעל הוואי, במטרה לאסוף מודיעין ולשבש את פעילות התיקונים לאחר ההתקפה על פרל הארבור. למרות טווח הטיסה הארוך של ה-H8K, על מנת שישובו לבסיסם באיי מרשל בשלום היה על המטוסים לתדלק פעם אחת במהלך המסע. התוכנית היפנית קראה למפגש תדלוק בין הספינות המעופפות לצוללות בפרנץ' פריגייט, אטול מבודד כ-500 מילים ימיים צפונית-מערבית להוואי. מפגש התדלוק התנהל כשורה, אך בשל תנאי מזג אוויר קשים וראות מוגבלת, לא גרמו הספינות המעופפות לנזק משמעותי.

בהמשך המלחמה עשו היפנים שימוש נרחב ב-H8K למטרות סיור, הפצצה, ותובלה אווירית.

ארבעה מטוסי H8K שרדו עד סוף המלחמה, ואחד מהם נלקח שלל בידי ארצות הברית אך הוחזר לטוקיו ב-1979. שרידיהם של שני מטוסים נוספים נחים בעומק רדוד יחסית מול חופי סאיפאן ובלגונת טרוק, ומשמשים אתרי צלילה.

## קישורים חיצוניים


* Kawanishi H8K (Emily), MilitaryFactory.com
*Joao Paulo Julião Matsuura, combinedfleet.com - Kawanishi H8K


קטגוריה:מטוסים יפניים במלחמת העולם השנייה
קטגוריה:מטוסים ימיים
קטגוריה:מטוסי קרב מתוצרת יפן
קטגוריה:מטוסים במלחמת העולם השנייה
Ultraviolence

***Ultraviolence*** (בעברית: "**אלימות מרובה**") הוא אלבום האולפן השלישי של הזמרת-יוצרת האמריקאית לנה דל ריי. האלבום יצא לאור ב-13 ביוני 2014 תחת חברת התקליטים יוניברסל מיוזיק גרופ. למרות כוונתה של דל ריי לא להוציא אלבום נוסף לאחר אלבומה הקודם *[[Born to Die]]*, היא החלה לעבוד על האלבום בשנת 2013 יחד עם המפיקים דן אורבך, פול אפוורת', לי פוסטר, דניאל הית', גרג קורסטין, ריק נוולס ובלייק סטרניית'ן.

האלבום הגיע לפסגת מצעד האלבומים של ארצות הברית בילבורד 200, לאחר שמכר 182,000 עותקים בשבוע הראשון להוצאתו. להוצאת האלבום קדמו ארבעה סינגלים: "West Coast", "Shades of Cool","Ultraviolence" ו-"Brooklyn Baby". לקידום האלבום יצאה דל ריי לסיבוב ההופעות The Endless Summer Tour, שהחל ב-7 במאי 2015 והסתיים חודש לאחר מכן, ב-16 ביוני, ובמהלכו ביצעה דל ריי 20 הופעות באמריקה הצפונית.

בשנת 2019, מגזין הרולינג סטון ערך את רשימת "100 האלבומים הטובים ביותר של העשור השני" ודירג את האלבום במקום ה-99.

## רשימת רצועות

## מיקומי שיא ותארים

## קישורים חיצוניים

*  
* 
* גל אוחובסקי, אולטרא-לנה: דל ריי סקסית באלבום החדש, באתר מאקו, 17 ביוני 2014

## הערות שוליים

קטגוריה:אלבומי לנה דל ריי
קטגוריה:אלבומים באנגלית
קטגוריה:אלבומים שהופקו על ידי גרג קורסטין
קטגוריה:אלבומים שהופקו על ידי פול אפוורת'
קטגוריה:אלבומים שהופקו על ידי ריק נואלס
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה באוסטרליה
קטגוריה:אלבומי פלטינה בברזיל
קטגוריה:אלבומי חברת אינטרסקופ רקורדס
תסמונת דוויין

**תסמונת דוויין** (באנגלית: **Duane Syndrome**) היא תסמונת נדירה מולדת בשרירי העיניים. היא מהווה כ-1% מכלל המקרים של הפרעה בתנועת העיניים. זהו ליקוי מולד בתזוזת העיניים או רק בעין אחת. 
בשל אי הידיעה של המחלה בקרב רופאי העיניים קיים קושי  לאבחן אותה עד גיל 10. כ-60% ממקרי התסמונת קיימים אצל בנות. אין לתסמונת קשר לפזילה.

התסמונת גורמת לחלק משרירי העין להתכווץ כאשר הם לא אמורים להתכווץ, ולשריר עין אחרים - לא להתכווץ כשהם כן אמורים. לחלק מהלוקים בתסמונת יכולת מוגבלת (עד נעדרת) להפנות את העין כלפי חוץ לכיוון האוזן (abduction), וברוב המקרים, יכולת מוגבלת להפנות את העין פנימה לכיוון האף (adduction). לעיתים קרובות, כאשר העין נעה לכיוון האף, העין גם מושכת אל השקע (retraction), פתיחת העין מצטמצמת, במקרים מסוימים, עין תעבור כלפי מעלה או כלפי מטה או הצידה. חולים רבים עם DS לפתח פני תור לשמור ראייה דו-עינית ולפצות על מפנה לא תקין של העיניים. והעין עם השריר הלקוי יכולה להראות גדולה\קטנה מהעין השנייה. ב-80% מהמקרים רק עין אחת לקויה, לרוב עין שמאל. בכל מקרה, יש מקרים שגם שתי העיניים לקויות, אך תמיד אחת מהן תהיה לקויה יותר מהשנייה.

## סוגים של המחלה
מבחינה קלינית, תסמונת דוויין מחולק לעיתים קרובות לשלושה סוגים, כל אחד עם הסימפטומים נלווים. שלושה מהעצבים המשתרעים מהמוח לשרירי עיניים, נקראים עצבי גולגולת, לשלוט בתנועות של העין על ידי העברת אותות חשמליים.

* **סוג 1** יכולת מוגבלת להזיז את העין לכיוון האוזן, אך יכולת להזיזה לכיוון האף. הפתיחה של העין מתרחבת כאשר האדם מנסה להעביר את העין כלפי חוץ. כ-78 אחוזים מכלל מקרי DS הם סוג 1. 
* **סוג 2** יכולת המוגבלת לעבור פנימה לכיוון האף, אבל היכולת לנוע החוצה לכיוון האוזן. הפתיחה של העין מצטמצמת כאשר האדם מנסה להעביר את העין כלפי פנים. כ -7 אחוזים מכלל מקרי DS הם מסוג 2. 
* **סוג 3** עין הפגועה, או בעיניים, יש יכולת מוגבלת לעבור שני פנימה לכיוון האף והחוצה לכיוון האוזניים. פתיחת העין מצטמצמת כאשר האדם מסתכל פנימה לכיוון האף. כ -15 אחוזים מכלל מקרי DS הם סוג 3. 

כל אחד משלושת הסוגים הללו יכול להיות מסווג נוסף לשלוש תת-קבוצות, תלוי איפה העיניים הן כאשר הפרט נראה (המבט הראשוני) ישר: 

* תת-קבוצה A: עין המושפעת מופנה פנימה לכיוון האף (esotropia).
* תת-הקבוצה B: עין המושפעת מופעלת כלפי חוץ לכיוון האוזן (exotropia).
* תת-קבוצה C: העיניים נמצאות בעמדה ישרה, העיקרית.

## שמות נוספים למחלה
התסמונת אובחנה לראשונה בידי ג'ייקוב סטילינג בשנת 1887 ולאחר מכן בידי סיגמונד טורק בשנת 1896, אך התסמונת נקראת על שם אלכסנדר דוויין אשר פירט יותר על המחלה בשנת 1905.

* Duane's Retraction Syndrome or DR syndrome
* Congenital retraction syndrome and Stilling-Turk-Duane Syndrome.
* Retraction Syndrome

## הקשיים והסימפטומים
* כפל ראייה
* כאב צוואר
* כאבי ראש
* קושי לראות דברים בצד של העין המושפעת
* כאבי עיניים בעת ראייה, ובמהלך היום

## ערכים קשורים
* גוף האדם
* עין אנושית
* תנועות עיניים
## קישורים חיצוניים

קטגוריה:מחלות עיניים
דוויין
רוברט קירקמן

**רוברט קירקמן** (באנגלית: **Robert Kirkman**; נולד ב-30 בנובמבר 1978) הוא כותב קומיקס, תסריטאי ומפיק אמריקאי. הוא ידוע בעיקר כיוצר של הקומיקס "המתים המהלכים", שבהמשך הפך לסדרת טלוויזיה בעלת אותו שם, והוא השתתף גם ביצירת סדרת הספין-אוף "אימת המתים המהלכים". קירקמן גם יצר את הקומיקס "בלתי מנוצח" שעובד לסדרת הטלוויזיה המצוירת באותו השם של אמזון פריים וידאו.

בדצמבר 2005 החל לצאת קומיקס "Marvel Zombies".

קירקמן הוא היחיד בין חמשת השותפים של "אימג' קומיקס" שאינו ממייסדיה.

## קישורים חיצוניים

* 

* 
* 

קטגוריה:קומיקסאים אמריקאים
קטגוריה:מפיקי טלוויזיה אמריקאים
קטגוריה:תסריטאי טלוויזיה אמריקאים
קטגוריה:המתים המהלכים
קטגוריה:אמריקאים שנולדו ב-1978
טיסה 267 של טריגאנה אייר סרוויס

**טיסה 267 של טריגאנה אייר סרוויס** (IL267/TGN267), הייתה טיסה פנימית באינדונזיה, שיצאה ב-16 באוגוסט 2015 משדה התעופה סנטאני בג'איאפורה, בירת המחוז האינדונזי פפואה, בדרכה לשדה התעופה של נפת אוקסיביל . הקשר עם המטוס אבד 30 דקות לאחר המראתו, ו-15 דקות לפני זמן הנחיתה המשוער, וההשערה הראשונית היא שהמטוס התרסק בשל תנאי מזג אוויר קשים.

כפריים דיווחו כי מצאו את הריסות המטוס באזור כפרי בנפת אוקסיביל. כל 54 הנוסעים ואנשי הצוות נהרגו.

## קישורים חיצוניים

* 
* 
* 

טריגאנה אייר סרוויס, 0267
טריגאנה אייר סרוויס, 0267
טריגאנה אייר סרוויס, 0267
טריגאנה אייר סרוויס, 0267
קטגוריה:2015 באוקיאניה
טריגאנה אייר

[שמאל|ממוזער|250px|[ATR-72 של החברה]]
**טריגאנה אייר** (באנגלית: **Trigana Air**, בעבר: **טריגאנה אייר סרוויס**) היא חברת תעופה אינדונזית שבסיסה הראשי נמצא בנמל התעופה הבינלאומי סוקרנו-האטה בעיר הבירה ג'קרטה.

החברה החלה את פעילותה בשנת 1991 עם שני מטוסים קלים ובהמשך הרחיבה את פעילותה.

ב-16 באוגוסט 2015 התרסקה טיסה 267 של טריגאנה אייר סרוויס בהרים שלי אוקסיביל. 

## צי המטוסים
צי המטוסים של החברה נכון לדצמבר 2020:

## קישורים חיצוניים

* 
* 

## הערות שוליים

קטגוריה:חברות אינדונזיות
קטגוריה:חברות תעופה אינדונזיות
צ'אק טוד

250px|ממוזער|שמאל|צ'אק טוד
**צ'ארלס דייוויד "צ'אק" טוד** (באנגלית: **Charles David "Chuck" Todd**; נולד ב-8 באפריל 1972) הוא עיתונאי יהודי אמריקאי, המגיש את התוכנית "פגוש את העיתונות" ברשת NBC ומשמש ככתב הפוליטי הבכיר של רשת NBC News.

## ביוגרפיה
טוד נולד במיאמי שבפלורידה, כבן לאם יהודיה (לבית ברנסטיין) ואב נוצרי. הוא גדל והתחנך כיהודי חילוני, למד באוניברסיטת ג'ורג' וושינגטון אך לא סיים את התואר במדע המדינה.

בשנים 1992 עד 2007 עבד במערכת הניוזלטר "The Hotline" ושימש עורכו הראשי במשך שש שנים. ב-2007 גויס על ידי מגיש התוכנית "פגוש את העיתונות" טים ראסרט לרשת NBC, שם הוא שימש פרשן פוליטי ומונה לכתב הפוליטי הבכיר של רשת NBC News. בדצמבר 2008 מונה לכתב הבכיר של הרשת בבית הלבן.

בספטמבר 2014 מונה למגיש "פגוש את העיתונות", בהחליפו את המנחה הקודם דייוויד גרגורי. יחד עם חברי מערכת NBC News זכה פעמיים בפרס אמי על סיקור תקשורתי.

הוא מחברו של הספר: "The Stranger: Barack Obama in the White House" על תקופת כהונתו של ברק אובמה כנשיא ארצות הברית.

טוד נשוי ואב לשניים. הזוג מתגורר במחוז ארלינגטון שבווירג'יניה, בסמוך לוושינגטון. הוא חבר קהילת בית הכנסת הרפורמי "רודף שלום" (Rodef Shalom) בפולס צ'ארץ' (Falls Church), וירג'יניה.

## קישורים חיצוניים

* הדף של צ'אק טוד בפייסבוק
* ביוגרפיה באתר MSNBC

## הערות שוליים

קטגוריה:עיתונאים יהודים אמריקאים
קטגוריה:סגל MSNBC
קטגוריה:זוכי פרס אמי לחדשות ולתעודה: אישים
קטגוריה:מגישי חדשות
קטגוריה:אמריקאים שנולדו ב-1972
קטגוריה:יהדות פלורידה: אישים
בליגרוד

**בליגרוד** (בפולנית: **Baligród**) הוא כפר במחוז לסקו שבפרובינציית פודקרפצקיה בפולין, בו שכנה עד השואה קהילה יהודית.

## תולדות היישוב
התיעוד הראשון ליישוב הוא מראשית המאה ה-17, אך נראה שהמקום היה מיושב עוד מאות בשנים קודם לכן. בשנת 1634 הוענקו ליישוב זכויות מגדבורג. היישוב נודע בשל הירידים שהתקיימו בו, בהיותו על נתיב מסחר מרכזי בין הונגריה ופולין.

מספר מתושבי היישוב נודעו בפעילותם במרד ינואר בשנת 1863, ובהמשך, ניטלו מהיישוב זכויותיו העירוניות.

בתקופת מלחמת העולם הראשונה, ובמיוחד במרץ 1915, נערכו קרבות קשים בסביבת היישוב, אשר גרמו לו לנזקים כבדים.

באוגוסט 1944 נרצחו ביישוב 42 תושבים פולנים בידי מיליציה אוקראינית.

## יהודי בליגרוד
שמאל|ממוזער|בית העלמין היהודי בבליגרוד

### תולדות הקהילה
התיעוד הראשון לישיבת יהודים בבליגרוד הוא מראשית המאה ה-17. בשנת 1765 חיו ביישוב 144 יהודים, ובשנת 1870 הפכה הקהילה ביישוב לעצמאית, כאשר עד אז הייתה כפופה לקהילת לסקו. יהודי המקום, שהיו חסידים, התפרנסו ממלאכה ומרוכלות.

בסוף המאה ה-19 כיהן במקום הרב יהושע רובין, בנו של הרב מנחם-מנדל רובין מלינסק. באותה עת התקיימו בכפר שלושה בתי תפילה, וכן חצרות של חסידות סאדיגורה ושל חסידות דינוב.

במהלך מלחמת העולם הראשונה נפגעה הקהילה בכפר בשל הרס היישוב, ובשל פרעות כפריי הסביבה בשלהי 1918, ורבים מיהודי היישוב עזבוהו. בשנת 1921 נמנו בבליגרוד 515 יהודים. בשנות העשרים השתקמה הקהילה במקום בסיוע הג'וינט, וקמו ביישוב סניפים של חלק מהמפלגות הציוניות, וקן של תנועת הנוער עקיבא.

בשנת 1939 נמנו בכפר 990 יהודים, קרוב למחצית מכלל תושביו.

### בשואה
עם פרוץ מלחמת העולם השנייה החלו יהודים מהכפר להימלט מזרחה. עם הכיבוש הגרמני של האזור, הוטלו על יהודי הכפר גזירות שונות, וחובת עבודות כפייה בבניית ביצורים בגבול הסובייטי. מעת לעת הגיעו למקום אנשי הגסטאפו והמשטרה הגרמנית, והיו מתעללים ביהודים, ובוזזים את רכושם.

בשנת 1941 הוחרם רכוש ועד הקהילה בכפר, והוטלו על יהודי הכפר תשלומי כופר, ובהמשך, שולחו יהודים מהכפר למחנה העבודה זאסלאב שבנפת סאנוק. בחורף 1942-1941 נפטרו יהודים רבים בכפר כתוצאה מרעב וממגפות.

בקיץ 1942 גורשו כל יהודי הכפר למחנה זאסלאב, אשר שימש באותה עת כמחנה ריכוז ליהודי הסביבה. במחנה זה שוכנו בצריפים, והועסקו בעבודה במנסרות, תוך הוצאה להורג של יהודים שנמצאו בלתי כשירים לעבודה.

בשלהי 1942 ובראשית 1943 שולחו יהודי בליגרוד, יחד עם יתר יושבי מחנה הריכוז, למחנה ההשמדה בלז'ץ.

## קישורים חיצוניים

* 
* בליגרוד באתר מרכז מורשת יהדות פולין
* 
* 

קטגוריה:פודקרפצקיה: יישובים
קטגוריה:שואת יהודי פולין: קהילות
קטגוריה:פודקרפצקיה: עיירות יהודיות
קטגוריה:יישובים שהוקמו ב-1615
הופעה חיה בקיסריה (אלבום של יהודה פוליקר)

**הופעה חיה בקיסריה** הוא אלבום הופעה כפול של הזמר והיוצר יהודה פוליקר. האלבום יצא בשנת 1997 והוא מבוסס על שירים שהוקלטו במהלך 2 הופעות בחודשים יוני ויולי 1996, במסגרת סיבוב ההופעות שליווה את האלבום הילד שבך. האלבום נפתח בגרסה חדשה לשיר "לעיניך הכחולות" שהקליט ביחד עם יזהר אשדות. בנוסף, כולל האלבום 30 שירים מכל התקופות - החל מלהקת בנזין ועד אלבומו האחרון. השירים "פנים אל מול פנים" ו"דברים שרציתי לומר" יצאו כסינגלים לתחנות הרדיו, וזכו להצלחה במצעדי הפזמונים.

## שותפים באלבום
ביצירת האלבום השתתפו מוזיקאים אחדים, ביניהם:
* יהודה פוליקר - שירה, בוזוקי, גיטרה חשמלית, גיטרה אקוסטית
* חיים רומנו - בוזוקי, גיטרה חשמלית, גיטרה אקוסטית
* אבנר חודורוב - קלידים, אקורדיון וקולות
* מייקל בנסון - גיטרה בס, קולות וכלי הקשה ב-"סיפור זמנים עברו"
* אשר פדי - תופים, גיטרה ב-"סיפור זמנים עברו"
* בועז ברמן - כלי הקשה
* ניר אוורבוך - קלידים
* יועד נבו - סימפולים
* יעקב גלעד - כותב, מלחין, מפיק, אורח ב-"נמס בגשם"
* יזהר אשדות - גיטרות, עיבודים והפקה מוזיקלית ב-"לעינייך הכחולות"

## רשימת השירים באלבום

## קישורים חיצוניים

* הופעה חיה בקיסריה - עמוד האלבום, באתר MOOMA

קטגוריה:אלבומי יהודה פוליקר
קטגוריה:אלבומי הופעה בעברית
קטגוריה:אלבומי חברת NMC יונייטד אנטרטיינמנט
באביאק

**באביאק** (בפולנית: **Babiak**) הוא כפר במחוז קולו שבפרובינציית פולין גדול בפולין, כ-17 ק"מ צפונית לעיירה קולו, בו שכנה עד השואה קהילה יהודית.

תחילת היישוב בסוף המאה ה-18, על גדת נהר טישמייניצה. בשנת 1815 קיבל היישוב זכויות עיר, ובשנת 1870 אלה ניטלו ממנו. כיום משמש היישוב כמרכז מסחר ושירותים לכפרי הסביבה.

## יהודי באביאק
תחילת התיישבות יהודים ביישוב הייתה בראשית המאה ה-19. יהודי הכפר עסקו ברוכלות ובמלאכה, וחלקם בחקלאות. ב-1857 מנתה הקהילה היהודית 240 איש ובשנת 1921 נמנו בכפר 237 יהודים, כשליש מסך תושביו.

באוקטובר 1940 גורשו יהודי הכפר לגטאות בכפרים בוגאי ונוביני ברדובסקיה, לצד מאות מיהודי קולו, ובינואר 1942 הועברו למחנה ההשמדה חלמנו.

## קישורים חיצוניים

* באביאק באתר מרכז מורשת יהדות פולין
* 
* 

## הערות שוליים

קטגוריה:פולין גדול: יישובים
קטגוריה:שואת יהודי פולין: קהילות
קטגוריה:פולין גדול: עיירות יהודיות
קטגוריה:קהילות יהודיות שהושמדו בשואה
החדש של עומרי גורדון

**החדש של עומרי גורדון** היא סדרת דרמה קומית ישראלית, שנוצרה על ידי אסף שלמון ועידו רוזנבלום, שגם מככב בה כדמות הראשית, נכתבה על ידי רוזנבלום ושלמון יחד עם עמליה רוזנבלום, ובוימה על ידי רועי פלורנטין. הסדרה החלה את שידורה ב-10 באוגוסט 2015 בשידורי קשת של ערוץ 2.

## עלילה
עומרי גורדון (עידו רוזנבלום) הוא מוזיקאי מפורסם. בעקבות רומן שניהל עם אסתר (אביבה נגוסה), אחותו של אחד הזמרים של הרכב להקת הרוקנרול שלו, חובב (עדיאל זמרו), היא נכנסת ממנו להיריון ויולדת את בנם ללא ידיעתו. בעקבות עימות בין חובב לעומרי, מגלה חובב בשוגג שבין עומרי לאחותו אסתר התנהל רומן, ומסיק שהתינוק הוא של עומרי. היות שאחותו מאושפזת כעת במרכז לבריאות הנפש גהה בעקבות דיכאון, חובב מתגנב לביתו של עומרי ומשאיר לו את התינוק. מעתה עומרי גורדון צריך להסתגל לחייו החדשים כאב חד הורי.

## דמויות
***עומרי גורדון** (עידו רוזנבלום) – מוזיקאי מצליח ומוכשר כבן 35.
***מיכאל** (אוריון גרגיר) – התינוק של עמרי גורדון.
***הדס** (רומי אבולעפיה) – עורכת דין, חברתו לשעבר של עומרי.
***אודליה** (נטע ריסקין) – מנתחת בכירה במקצועה, אחותו של עומרי, נשואה לעמי.
***עמי זינגר** (אודי כגן) – בעלה של אודליה והגיס והאמרגן של עומרי.
***רבקל'ה** (רבקה נוימן) – אמם של עומרי ואודליה.
***מסיקה הגדול** (אייל גולדמן) – מתופף הלהקה, חבר טוב של עומרי.
***קורמוש** (יובל מנדלסון) – גיטריסט הלהקה, חבר טוב של עומרי.

## קישורים חיצוניים
* 
* האתר הרשמי של הסדרה, באתר mako

**ביקורות:**
* 
* 
* 

קטגוריה:סדרות טלוויזיה ישראליות שעלו לשידור בשנת 2015
קטגוריה:דרמות קומיות ישראליות
קטגוריה:קשת: תוכניות וסדרות
קטגוריה:ערוץ 2: תוכניות וסדרות
קטגוריה:תוכניות טלוויזיה על הורות
עין עריכ

**עין עריכ** (בערבית: **عين عريك**) הוא כפר פלסטיני בנפת רמאללה ואל-בירה, הממוקם כשבעה קילומטרים מערבית לרמאללה.

## היסטוריה
שם הכפר משמר את גבול הארכי, המוזכר בגבול הדרומי של נחלת אפרים: "וְיָצָא מִבֵּית אֵל לוּזָה וְעָבַר אֶל גְּבוּל הָאַרְכִּי עֲטָרוֹת" (יהושע טז, ב), וחושי הארכי מהגיבורים אשר לדוד הגיע גם הוא כנראה מאזור זה.

חוקר ארץ ישראל הצרפתי ויקטור גרן ביקר בעין עריכ בשנת 1870, וכתב כי בכפר יש כארבעים בתים קטנים. הוא ציין כי כמחצית מתושבי הכפר מוסלמים, ומחצית נוצרים מהזרם היווני האורתודוקסי, שיש להם כנסייה. הוא תיאר גם כן את הבקעה הסמוכה, "ואדי אל-עריכ", המוזנת משני מעיינות, עוטה עצי תאנה, זית ורימון, וכוללת מספר קירות תמך ראויים לציון.

במפקד אוכלוסין 1931 של ארץ ישראל היו בעין עריכ 117 בתים מאוכלסים, בהם התגוררו 494 תושבים, 274 מוסלמים ו-220 נוצרים.

הכפר יושב על כביש 450 המקשר בין אזור מחנה עופר (כביש 443) וביתוניא לאזור גוש טלמונים, נווה צוף ונבי סאלח. עד תחילת האינתיפאדה השנייה שימש כביש זה כציר הגישה בין יישובי גוש טלמונים לירושלים, והתנועה עברה במרכז הכפר. לאחר פרוץ האינתיפאדה השנייה נחסם הכביש בעקבות פיגועי ירי, ומאוחר יותר נחסם בעקבות בניית גדר ההפרדה, ונכון ל־2015 הכביש העובר במרכז הכפר משמש את התנועה הפלסטינית בלבד, ומקשר בין אזור רמאללה ליישובים פלסטיניים במערב בנימין.

ב־19 בפברואר 2002 אירע במחסום צבאי של צה"ל בסמוך לעין עריכ פיגוע ירי קשה ובו נהרגו שישה חיילי צה"ל. הפיגוע בוצע על ידי שוטרים פלסטיניים, והיה אחד מסדרת פיגועי ירי שכוונה למחסומי צה"ל ביהודה ושומרון בתקופה זו. בתגובה לפיגוע תקף צה"ל תוך זמן קצר מספר עמדות של המשטרה הפלסטינית, והרג 15 שוטרים פלסטינים.

לפי פרסומי הלשכה הפלסטינית המרכזית לסטטיסטיקה, מנתה אוכלוסיית הכפר בשנת 2007 1,567 תושבים, מוסלמים ונוצרים.

## קישורים חיצוניים

## הערות שוליים

קטגוריה:נפת רמאללה ואל-בירה
קטגוריה:הרשות הפלסטינית: יישובים
קטגוריה:יישובים ערביים המשמרים שם עברי
סיביל ראוך

**סיביל ראוך** (בגרמנית: **Sibylle Rauch**; נולדה ב-14 ביוני 1960) היא שחקנית קולנוע, דוגמנית עירום ושחקנית פורנו גרמנייה.

## ביוגרפיה
נולדה בשם אריקה רוסוויטה ראוך (Erika Roswitha Rauch) במינכן בגרמניה המערבית. הייתה לנערת החודש של יוני 1979 בגרסה הגרמנית של מגזין פלייבוי, בו הופיעה 15 פעמים נוספות. ראוך הופיעה במספר סרטים, הידועים שבהם מסדרת סרטי "אסקימו לימון" הישראלית. בסרט "שפשוף נעים" (1981), השלישי בסדרה היא שיחקה בתפקיד ראשי את פרידה, הקוזינה הנימפומנית של בנצי. בסרט "סבבה" (1983), שהיה המשך לסרט ספיחס היא שיחקה את סגנית הנספח הצבאי השווייצרי. בסרט "אהבה צעירה" (1987), השביעי בסדרה, היא שיחקה אישה עם כלב במלון.

בשנת 1982 היא החלה בקריירת זימרה והקליטה את הסינגל "So Long, Goodbye / Playmate".

היא נכנסה לתעשיית הפורנו בשנת 1987, כאשר קיבלה הצעה למשכורת 100,000 מארקים על מנת לשחק בסרט פורנוגרפי בשני חלקים בשם "Born for Love" משחקנית הפורנו שהפכה להיות מפיקת פורנו, טרסה אורלובסקי (Teresa Orlowski). לאחר מכן היא הופיעה ביותר מעשרים סרטי פורנו.

חייה האישיים היוו השראה לסרט טלוויזיה בן שני חלקים בשם "Das sündige Mädchen" ששודר ב-RTL ב-2001; את דמותה שיחקה אנה לוס.

בשנת 2004 היא נפצעה קל בחזרות להופעה בה האמן הגרמני מארקו קניג ניסה לפתוח את חזייתה עם מסור חשמלי.

ב-2012 היא הופיעה בסדרת פרסומות לחברה GogoMil.

## קישורים חיצוניים

* 

## הערות שוליים

קטגוריה:דוגמניות גרמניות
קטגוריה:שחקניות קולנוע וטלוויזיה גרמניות
קטגוריה:שחקניות פורנוגרפיה גרמניות
קטגוריה:גרמניות שנולדו ב-1960
קטגוריה:גרמנים שנולדו ב-1960
היער הלאומי (אנגליה)

**היער הלאומי** (אנגלית: The National Forest) הוא פרויקט סביבתי להקמת יער, הנערך במרכז אנגליה. במסגרת הפרויקט ניטעים עצים בתוך שטח של 520 קילומטרים מרובעים במחוזות לסטרשייר, דרבישייר וסטפורדשייר, במטרה ליצור יער לאומי חדש על ידי עירוב של שטחי חורש עתיקים עם נטיעות חדשות. שטח היער משתרע מפאתי לסטר במזרח ועד ברטון שעל נהר טרנט (Burton-upon-Trent) במערב, ומיועד לחבר בין היערות העתיקים נידווד (Needwood) וצ'ארנווד (Charnwood).

מטרת הפרויקט היא להסב כשליש משטח הפרויקט (135 קילומטרים מרובעים) ליער, בין השאר על ידי שכנוע בעלי הקרקעות בו לשנות את ייעודן. מטרה נוספת של הפרויקט היא להגביר את התיירות באזור ולהגדיל את מספר מקומות התעסוקה הקשורים אליו.

הפרויקט החל ב-1990, ועד אוקטובר 2012 ניטעו במסגרתו 8 מיליון עצים, שמקצתם הם כבר עצים בוגרים בני למעלה מעשרים שנה. העצים שניטעו שילשו את שטחי החורש מכלל מתחם הפרויקט מ-6% ל-18%. 85% מן העצים הניטעים הם ממינים רחבי עלים שהם מינים ילידים באנגליה. הם כוללים בין השאר אלון אנגלי, מילה, צפצפה, אורן שחור ואורן סקוטי.

בתחומי היער הלאומי נמצאים שני מרכזי מבקרים וכן מספר רב של אתרי תיירות אחרים, לרבות תעלת אשבי (Ashby), טירת אשבי דה לה זוש (Ashby de la Zouch Castle), פארק ביקון היל (Beacon Hill), אגמי קרוקסאל (Croxall), בית מלבורן (Melbourne Hall) ומשתלת הזיכרון הלאומית.

הפרויקט מוצא לפועל על ידי **חברת היער הלאומי**, חברה ללא כוונת רווח שהוקמה ב-1995. היא נתמכת על ידי משרד הסביבה, המזון והכפרים של בריטניה.

## קישורים חיצוניים

*אתר קונקרס, מרכז המבקרים הראשי של היער

לאומי
קטגוריה:דרבישייר
קטגוריה:סטפורדשייר
הפיגוע במחסום עין עריכ

**הפיגוע במחסום עין עריכ** אירע ב-19 בפברואר 2002. הוא היה השני בסדרת מתקפות של גדודי חללי אל-אקצא על מחסומי צה"ל בגדה המערבית שהתרחשו באמצע חודש פברואר 2002. במתקפה זו שכוונה נגד מחסום צה"לי ליד הכפר הפלסטיני עין עריכ שבנפת רמאללה ואל-בירה נהרגו שישה חיילי צה"ל.

## המתקפה
מחסום עין עריכ היה מאויש בידי שמונה חיילים מחיל ההנדסה הקרבית, ארבעה בתפקידי שמירה וארבעה במנוחה בקרוון אשר נמצא בתוך מבנה הבטון של המחסום (עמודי "דבשטים"). שניים או שלושה מחבלים מארגון גדודי חללי אל-אקצא של הפת"ח יצאו מכיוון רמאללה והגיעו למחסום סמוך לשעה 20:00, פתחו באש על החיילים ששמרו במחסום, בחלקו החיצוני, והרגו שלושה מהם. החייל החמישי שעמד בעמדת תצפית, פתח באש לעבר התל שהיה מולו ואשר ממנו נורתה אש (ממבנה אשר נקרא "בית הזקנה"). בשלב השני, שקרה שניות בודדות לאחר מכן, ניגשו המחבלים אל תוך מבנה הבטון של המחסום, משני פתחים שונים שהיו למבנה, ובו היה קרוון בו נחו ארבעה החיילים האחרים והרגו שלושה מהם ופצעו אחד מהם באורח בינוני, רק הקצין הספיק לירות מספר כדורים חזרה לעבר המחבלים, ופצע אחד מהם. המחבלים הצליחו להימלט ולחזור לרמאללה.

גדודי חללי אל-אקצה לקחו אחריות לפיגוע. המחבלים זוהו מאוחר יותר כשוטרים של הרשות הפלסטינית ואחד מהם, שאדי סעאידה, נעצר ונידון לשבעה מאסרי עולם. הוא חלה בכלא הישראלי ומת בבית החולים סורוקה זמן קצר לאחר משפטו. מנהיג גדודי חלל אל-אקצה כמאל גאנם האשים את ישראל שחיסלה את העציר כנקמה על הפיגוע. ישראל הודיעה שהיא רואה במשטרה הפלסטינית אחראית לפיגוע, ותקפה בתגובה לפיגוע עמדות של המשטרה הפלסטינית. בהתקפות אלו נהרגו 15 שוטרים פלסטינים, ובתחקיר של עמרי אסנהיים וחן קוטס-בר ממעריב התפרסם כי המבצע היה נקמה על הפיגוע.

## חקירת הפיגוע
האירוע שאירע כשבוע לאחר מתקפה דומה על מחסום סורדא, נגד שלושה לוחמים מחטיבת הצנחנים, הביא להכרה במערכת הביטחון הישראלית שהמחסומים הממוקמים בלב השטח הפלסטיני מהווים נקודת תורפה קשה בהיערכות הצבאית. התחקירים שלאחר האירוע הביאו לקביעת נוהלי תפקוד המחסומים מחדש; בין המסקנות שהועלו היו שהחיילים לא יעמדו בתוך המחסום וסמוכים זה לזה בצורה שתקל על מפגע אפשרי לפגוע בכולם בזמן קצר, אף על פי שהעמדות שמחוץ למחסום בטוחות פחות.

## קישורים חיצוניים
* 
* 
* 
* הפיגוע במחסום עין עריכ ותגובת הנגד של צה"ל, אתר פרש

## הערות שוליים

פיגוע במחסום עין עריכ
מחסום עין עריכ
מחסום עין עריכ
מחסום עין עריכ
מחסום עין עריכ
אפל מיוזיק

**אפל מיוזיק** (**Apple Music**) הוא שירות מוזיקה המבוסס על סטרימינג מבית אפל, השירות הוכרז במהלך כנס WWDC ב-2015 והושק עם מערכת ההפעלה iOS 8.4 ב-30 ביוני 2015 לציבור הרחב. לשירות יש מעל 30 מיליון משתמשים משלמים בארצות הברית, ועל כן הוא שירות המוזיקה עם הכי הרבה משתמשים משלמים בארצות הברית.

## סקירה
אפל מיוזיק עוצב ופותח מחדש לאחר רכישת Beats Music  של ד"ר דרה. השירות נועד להתחרות בשירותי המוזיקה בסטרימינג כמו Spotify ופנדורה מאחר שכמות הרכישות בחנות ה-iTunes שלה הלכה ופחתה ורבים מן המשתמשים התחילו לעבור לצרוך מוזיקה בסטרימינג במנוי חודשי.

אפל הכריזה כי השירות יוצע ל-3 חודשי ניסיון חינם ולאחר מכן השירות יוצע כמנוי חודשי בעלות של 9.99 דולר ליחיד ו-14.99 דולר לעד 6 אנשים. בישראל המחיר עומד על 20 ש"ח לחודש ליחיד ו-30 ש"ח לחבילה המשפחתית שמציעה עד 6 אנשים.

השירות כלול כחלק מאפליקציית המוזיקה מ-8.4 iOS וכחלק מתוכנת המדיה ה-iTunes בה למשתמש יש גישה למעלה מ-60 מיליון שירים הזמינים להזרמה מיידית ולגישה לספרייה ממכשירים אחרים באמצעות שירות ה-iCloud. בנוסף הציגה אפל את שירות Beats 1 רדיו המשדר מוזיקה ב-LIVE 24/7 ביותר מ-100 מדינות ובו משדרים בין היתר אברו דרדן (Ebro Darden) מניו יורק, זו לוו (Zane Lowe) מלוס אנג'לס וג'וליה אדנוגה (Julie Adenuga) מלונדון.

שירות ה-For You מציג מדי יום שירים חדשים ופלייליסטים לפי המלצות העורכים.

שירות ה-Connect שירות בה האמנים משתפים את המעריצים בקטעי וידאו, מילים והופעות.

שירות ה-NEW מתבסס על חנות ה-iTunes ובחירת העורכים בה מוצגים מדי יום שירים קטעי וידאו ואלבומים חדשים.

ב-3 באוגוסט 2016 הושק השירות בישראל.

ב-30 בנובמבר 2018 הוכרז כי Apple Music יהיה זמין ברמקול החכם של אמזון, Amazon Echo, לאחר שבעבר היה זמין רק ברמקול של אפל עצמה, HomePod.

ב-8 ביוני 2021 הוסיפה תמיכה ב-lossless hi res ,lossless ו-Dolby Atmos.

בדצמבר 2022 הוכרז Apple Music Sing - אפשרות קריוקי לשירים נבחרים.

## קישורים חיצוניים

* 

## הערות שוליים

קטגוריה:מוצרי אפל
קטגוריה:אתרי מוזיקה
קטגוריה:אתרי אינטרנט שהושקו ב-2015
קטגוריה:שירותי הזרמת מוזיקה
Cinnamon

**סינמון** (אנגלית: **Cinnamon**, פירוש מילולי: קינמון) היא סביבת שולחן עבודה שפיתוחה להפצות לינוקס החל בשנת 2011 על ידי מפתחי ההפצה לינוקס מינט. במקור היא הייתה פיצול של GNOME Shell בלבד, אולם החל מגרסה 2.0 כוללת סביבה חלופית מלאה הזמינה להתקנה במגוון רחב של הפצות לינוקס.

## תוכנות
לסביבת שולחן העבודה תוכנות בסיסיות המגיעות עמה, אשר מבוססות על אלו של GNOME וקרויות **X-Apps**:
***Xed**:עורך טקסט המבוסס על Gedit/pluma.
***Xviewer**: מציג תמונות המבוסס על העין של GNOME.
***Xreader**: מציג מסמכים המבוסס על Evince/Atril.
***Xplayer **:נגן מולטימדיה המבוסס על זה של GNOME.
***Pix**: תוכנה להצגת וסידור תמונות המבוססת על gThumb.

## הפצות לינוקס ייעודיות
מספר הפצות לינוקס משתמשות בסביבת שולחן עבודה זו כסביבה העיקרית שלהן:

* לינוקס מינט, אשר פיתחה אותה, והפצת LMDE (Linux MInt Debian Edition) שמפתחת במקביל.
* Ubuntu Cinnamon - גרסה רשמית של הפצת אובונטו הכוללת את סביבת שולחן עבודה זו.

## קישורים חיצוניים

* 
* דף הבית
* דף ההפצה באתר GitHub

## הערות שוליים

קטגוריה:ממשקי משתמש במחשב 
קטגוריה:GTK+
הירושה (ספר)

**הירושה** (באנגלית: **Inheritance**) הוא הספר הרביעי והאחרון בסדרת ספרי "הירושה" מאת כריסטופר פאוליני. הירושה הוא המשך לספר השלישי בסדרה בריסינגר. בתחילה תכנן פאוליני שבריסינגר יהיה האחרון בסדרת הירושה, שהייתה אמורה להיות טרילוגיה, אך בשל אורכו של הספר החליט לפצל לשניים את הספר האחרון, בריסינגר והירושה. שמו "הירושה" ניתן לו בשל התמקדותו בגדילתן של הדמויות הראשיות ולקיחת האחריות של הדור הקודם.

הספר יצא באוגוסט 2011 והוא מכר כחצי מיליון עותקים ביום הראשון להוצאתו בארצות הברית. תרגומו העברי יצא במהלך 2012.

## תקציר עלילה
הספר מגולל את סוף סיפורם של אראגון רוכב הדרקונים והדרקונית סאפירה ואת מלחמתם בקיסרות ובמלך ששלט עליה, גאלבטוריקס.

המורדים, המכונים הווארדן, יחד עם האלפים בהנהגתה של איסלאנזדי מלכתם, הגמדים בהנהגתו של אוריק, ואף חלק ניכר מהאורגלים, בהנהגתם של הקאל ואנשי החתול. כל הגזעים התאחדו יחד למלחמה בגאלבטוריקס ובקיסרות. בעוד הווארדן כובשים עיר אחר עיר, ממתין להם המלך בבירתו אורו'ביין וכוחו רק גובר ועולה. בשל ידע יוצא דופן בשפה העתיקה, שולט המלך בדרקון הענק שרוקין ודומה שהוא שולט בקסם עצמו.

בתחילת הספר מצטרפים אנשי החתול גם הם למלחמה כבעלי בריתם של הווארדן, תוך כדי מסע הכיבושים של הווארדן מרטאג מתקיף את הווארדן בפתאומיות עם קבוצת חיילים על עוקץ במטרה לחטוף את מנהיגת הווארדן נאסואדה, לאחר חטיפתה ממונה אראגון כמנהיג הווארדן לפי ציוויה קודם לכן.

כאשר הווארדן מתקדמים לאורו'ביין אראגון נזכר בעצתו של האדם חתול סולמבם בטירם: "כשהכל יהיה אבוד ולא יהיה לך עוד כוח לך לצוק קות'יאן ואמור בקול את השם שלך כדי לפתוח את מערת הנשמות", אראגון מגלה את מיקום צוק קות'יאן באמצעות ספר שקיבל מג'ואוד, כצוק אבן הנמצא בורואנגארד, מעוז הרוכבים בימי קדם.

הוא יוצא עם גליידר וסאפירה אל ורואנגארד, ושם הוא וסאפירה מגלים את שמותיהם האמיתיים. אראגון פותח את מערת הנשמות ומגלה מאות אלדונארי של נפשות דרקונים זקנים בעלי כוח עצום וחכמה מופלגת, בהנחייתם של האלדונארי הזקנים, יוצא אראגון למאבק האחרון במלך.

סוד כוחו העצום של גאלבטוריקס נחשף והתברר כי הוא גילה את שמה של השפה העתיקה עצמה וכי כוחו בלתי מוגבל, מאחר שלא ניתן להשתמש נגדו בשום מילה מהשפה העתיקה. לאחר שהכניע אותם המלך בקלות, יוצר אראגון קסם א-מילי אשר אינו בא לפגוע, אלא נותן למלך להרגיש את כמות הצער שהוא גרם לאחרים. לאחר שלא היה יכול לסבול את הייסורים השמיד המלך את עצמו והמלחמה הגיעה לסיומה.

אראגון וסאפירה מרחיבים את הקסם המחבר בין רוכבים לדרקונים שכלל רק אלפים ובני אדם גם לגמדים ולאורגלים ומעתה הוא כולל את כל הגזעים. הם אינם מוצאים מקום בטוח עבור ביצי הדרקונים והאלדונארי ולבסוף נאלצים להיפרד מכל מכריהם ולנדוד מעבר לאלאגייזה תוך כדי שהם משאירים שתי ביצי דרקונים אצל הגמדים והאורגלים, הרוכבים שייבחרו מבין גזעים אלו יגיעו אליהם לאימון במקומם החדש והלא ידוע.

## קישורים חיצוניים
* 
* 

## הערות שוליים

קטגוריה:הירושה
קטגוריה:ספרי פנטזיה
קטגוריה:ספרי 2012
קטגוריה:ספרי הוצאת כנרת
קטגוריה:ספרי זמורה ביתן
קטגוריה:ספרי הוצאת כתר
אליעזר פאר

**אליעזר פאר** (14 בספטמבר 1915 - יוני 2017) היה ממייסדי האיגוד הישראלי לשחמט ואיגוד הפרובלמאים הישראלי, קפטן נבחרת ישראל לשחמט באולימפיאדת לייפציג 1960, ייסד את מועדון "רטי" בתל אביב, על שם ריכרד רטי, וניהל אותו. 
היה שחמטאי פעיל בפיד"ה עד גיל 100, דבר שהפך אותו לשחמטאי הפעיל המבוגר ביותר בעולם.

## ביוגרפיה

נולד בווינה, שבאוסטריה, בשם לודביג פרלברגר. נולד לז'אנט לבית גולד והיינריך פרלברג, שעסק בסחר אופנועים ועגלות ילדים. בשנת 1918 חזרה המשפחה לפולין לעיר פשמיץ' בדרום פולין. משום שהיה קושי גדול ליהודים להתקבל לאוניברסיטה, נרשם ללמודי משפטים בלבוב. פאר הכיר את אשתו לעתיד והם עלו לארץ ישראל בשנת 1934 (במסגרת העלייה החמישית). פאר החל לעבוד כפקיד בבנק קופת עם. היה רואה חשבון.

התגורר ברמת אביב.

## קישורים חיצוניים

* אליעזר פאר הלך לעולמו בגיל 101, באתר האיגוד הישראלי לשחמט, 4 ביוני 2017

## ביאורים

קטגוריה:עסקני שחמט ישראלים
קטגוריה:פרובלמאים ישראלים
קטגוריה:ישראלים שהגיעו לגיל מאה
קטגוריה:יהודים שהגיעו לגיל מאה
קטגוריה:רואי חשבון ישראלים
קטגוריה:ישראלים ילידי האימפריה האוסטרו-הונגרית
קטגוריה:אנשי העלייה החמישית
קטגוריה:תל אביב-יפו: אישים
קטגוריה:שחמטאים ישראלים ללא דרגה בין-לאומית
קטגוריה:ישראלים שנולדו ב-1915
קטגוריה:ישראלים שנפטרו ב-2017
קטגוריה:אישים הקבורים בבית הקברות גני אסתר בראשון לציון
פופ (אלבום)

**פופ** הוא אלבומה השישי של להקת אתניX. בהקלטות האלבום צורף ללהקה הגיטריסט יורם פויזנר כחבר חמישי בלהקה. באלבום נכללו הלהיטים "היא לא תשוב (הבלדה על עמליה וגל)", שהגיע למקום התשיעי במצעד הפזמונים השנתי, "תביא קצת דינרוס" (מקום 12 במצעד השנתי) ו"ג'מבו ג'ט לאירופה" (מקום 19). השיר "מיסטר ג'קי פרנקל" הוא שיר מחאה העוסק ביוקר המחיה ומתייחס ליעקב פרנקל, שכיהן כנגיד בנק ישראל באותה תקופה.

בעקבות הוצאת האלבום זכתה הלהקה בתואר "להקת השנה" בפעם החמישית בתולדותיה.

## רשימת השירים באלבום
# **[[היא לא תשוב|היא לא תשוב (הבלדה על עמליה וגל)]]** - (מילים: זאב נחמה/לחן: זאב נחמה ותמיר קליסקי) [3:30]
# **הקומונה (הם חלק מהקולקטיב)** - זמר אורח: גבי שושן (מילים: זאב נחמה/לחן: זאב נחמה ותמיר קליסקי) [4:03]
# **תביא קצת דינרוס** - (מילים: זאב נחמה/לחן: זאב נחמה ותמיר קליסקי) [3:19]
# **מוהיקני זקן** - (מילים: זאב נחמה/לחן: זאב נחמה ותמיר קליסקי) [4:22]
# **ג'מבו ג'ט לאירופה** - (מילים: זאב נחמה/לחן: זאב נחמה ותמיר קליסקי) [3:31]
# **לב שבור** - (מילים: זאב נחמה/לחן: זאב נחמה ותמיר קליסקי) [3:21]
# **נובמבר** - (מילים: זאב נחמה/לחן: זאב נחמה ותמיר קליסקי) [4:14]
# **עד מתי** - (מילים: זאב נחמה/לחן: זאב נחמה ותמיר קליסקי) [3:26]
# **יותר אנ'לא יכול** - (מילים: זאב נחמה/לחן: זאב נחמה ותמיר קליסקי) [3:41]
# **מיסטר ג'קי פרנקל** - (מילים: זאב נחמה/לחן: זאב נחמה ותמיר קליסקי) [3:39]
# **תנו לי קצב** - (מילים: זאב נחמה/לחן: זאב נחמה ותמיר קליסקי) [3:00]
# **אהבתה של תרזה** (ע"פ "מנחות" מאת שרה טיזדייל) - (מילים: זאב נחמה/לחן: זאב נחמה ותמיר קליסקי) [3:35]

## משתתפים באלבום
*זאב נחמה - שירה, עיבודים
*תמיר קליסקי - קלידים, עיבודים
*גיל אלון - גיטרות
*גל הדני - תופים
*יורם פויזנר - גיטרות
*בנות יעקב - קולות רקע
*גבי שושן - שירה (בשיר "הקומונה")
*דרור קליסקי - מפיק בפועל
*רוני בראון - מפיק בפועל

## קישורים חיצוניים

## הערות שוליים

קטגוריה:אלבומי אתניX
קטגוריה:אלבומים שהופקו על ידי רוני בראון
קטגוריה:אלבומי חברת הליקון
החיים הסודיים של חיות המחמד

**החיים הסודיים של חיות המחמד** (באנגלית: **The Secret Life of Pets**) הוא סרט קומדיה אמריקאי בהנפשה ממוחשבת של חברת Illumination Entertainment. את הסרט ביימו כריס רנאוד וירו צ'ייני. התסריט נכתב על ידי בריאן לינץ', צ'ינקו פול וקן דאוריו. בסרט מדובבים בין השאר השחקנים לואי סי. קיי., אריק סטונסטריט, קווין הארט, אלברט ברוקס, חניבעל בורס, בובי מויניהן, לייק בל, אלי קמפר וסטיב קוגן. הסרט יצא לאקרנים ביוני 2016 בהפצת סרטי יוניברסל.

## עלילה
העלילה מתרחשת בבניין דירות במנהטן. חייו של מקס, כלב מסוג טרייר (לואי סי. קיי.), משתנים כשקייטי, הבעלים שלו, מחליטה לאמץ כלב מעורב בשם דיוק, תוך שהיא פוגעת במעמדו של מקס כחיית המחמד המועדפת. שני הכלבים נאלצים לשתף פעולה כשהם מגלים שארנב מקסים בשם סנובול בונה צבא של חיות מחמד נטושות במטרה לנקום בכל חיות המחמד שחיות באושר עם בעליהן.

## צוות השחקנים
* לואי סי. קיי.\אלון נוימן בתפקיד מקס, טרייר
* אריק סטונסטריט\קובי מאור בתפקיד דיוק, כלב מעורב
* קווין הארט\ניסו שליו בתפקיד סנובול, ארנב לבן הנבל הראשי של הסרט.
* אלברט ברוקס\צביקה שוורצברג בתפקיד טיבריוס, נץ
* חניבעל בורס\רובי מוסקוביץ בתפקיד באדי, כלב
* בובי מויניהן\זיו מאיר בתפקיד מל, כלב מסוג פאג
* לייק בל\הילה סורג'ון פישר בתפקיד קלואי, חתולה
* אלי קמפר\נועה לפידות בתפקיד קייטי, הבעלים של מקס ודיוק
* ג'ני סלייט\בל וענונו בתפקיד גידג'ט, כלבה
* דיינה קארווי\אוהד שחר בתפקיד פופס, כלב
* סטיב קוגן\גדי לוי בתפקיד אוזון, חתול

## הפקה
הסרט הוכרז לראשונה ב-1 בינואר 2014. לואי סי. קיי., אריק סטונסטריט וקווין הארט הוכרזו כמי שידובבו את הדמויות הראשיות. ב-16 ביוני 2014 הצטרפו לצוות השחקנים אלברט ברוקס, חניבעל בורס, בובי מויניהן, לייק בל ואלי קמפר. ב-16 באפריל 2015 נדחתה הפצת הסרט מה-12 בפברואר 2016 ל-8 ביולי 2016.

## המשך
באוגוסט 2016, הוכרז כי כריס רניוד ישוב לכס הבמאי וכי בריאן לינץ' ישוב למלאכת התסריט עבור המשך אשר ייצא לאקרנים ב-13 ביולי 2018. בינואר 2017 נדחה מועד הוצאתו ל-3 ביולי 2019. ביוני 2019 יצא סרט ההמשך תחת השם "החיים הסודיים של חיות המחמד 2".

## ראו גם
* החיים הסודיים של חיות המחמד (זיכיון)
* החיים הסודיים של חיות המחמד 2

## קישורים חיצוניים

**מידע וכתבות:**
* 
* הטריילר הראשון, מדובב לעברית באתר YouTube
* 
**ביקורות:**
* 
* 
* 
* 
* 
* יעל שוב, "החיים הסודיים של חיות המחמד": מנסה להיות צעצוע של סיפור, ונכשל, באתר Time Out ישראל, 30 ביוני 2016

## הערות שוליים

קטגוריה:סרטי 2016
קטגוריה:סרטי הנפשה אמריקאיים
קטגוריה:סרטי קומדיה אמריקאיים

קטגוריה:סרטים באנגלית
קטגוריה:סרטי אנימציה על בעלי חיים
קטגוריה:סרטי אילומיניישן הפקות
קטגוריה:סרטי אולפני יוניברסל
קטגוריה:ניו יורק בקולנוע
קטגוריה:סרטי אנימציה של אולפני יוניברסל
קטגוריה:סרטי אנימציה על ציפורים
בקלז'בו

**בקלז'בו** (בפולנית: **Bakałarzewo**, ביידיש: **באקלעראווע** (בקלרובה) הוא כפר במחוז סובאלק שבפרובינציית פודלסיה בפולין, כ-19 ק"מ מערבית לסובאלק, בו שכנה עד השואה קהילה יהודית.

## תולדות היישוב
היישוב נוסד בראשית המאה ה-16, ככפר בבעלות משפחת האצולה קלבינסקי, ונכלל בנסיכות ליטא. באמצע המאה ה-16 קיבל היישוב מעמד עירוני, ובשנת 1609 הוקמה במקום כנסייה.

בשנת 1795 נכלל היישוב בשטחי פרוסיה, ובשנת 1815 נכלל בשטחי פולין הקונגרסאית. בשנת 1870 ניטל מהיישוב מעמדו העירוני, כענישה על מרד ינואר.

## יהודי בקלז'בו
עדות לישיבת יהודים בבקלז'בו קיימת החל מהמאה ה-17. הפיכת היישוב לאתר קיט בסוף המאה ה-19 היוותה מקור מרכזי בפרנסת יהודי המקום.

בתחילת המאה ה-20 נמנו ביישוב כ-200 משפחות יהודיות, למעלה ממחצית תושבי הכפר באותה עת.

בתקופת מלחמת העולם הראשונה עזבו את היישוב רוב יהודיו, ומצבם הכלכלי של היהודים הנותרים בו היה קשה.

כחודש לאחר פרוץ מלחמת העולם השנייה נכנסו לכפר יחידות הצבא הגרמני, ועד מהרה גורשו כל יהודי המקום למעבר הגבול עם ליטא. משם היו שעברו את הגבול, והיו ששולחו לעיירות שונות במחוז לובלין. כל יהודי היישוב, למעט בודדים, נספו בשואה.

## קישורים חיצוניים

* 
* בקלז'בו באתר מרכז מורשת יהדות פולין
* 

קטגוריה:פודלסיה: יישובים
קטגוריה:שואת יהודי פולין: קהילות
קטגוריה:פודלסיה: עיירות יהודיות
דיסקוגרפיה של הקילרס

הדיסקוגרפיה של הלהקה האמריקאית הקילרס (The Killers) כוללת שישה אלבומי אולפן, שלושה אלבומי אוסף, אלבום הופעה חיה, מיני אלבום ואלבום וידאו.

אלבום הבכורה של הלהקה, *[[Hot Fuss]]*, שיצא לאור בשנת 2004, זכה להצלחה והגיע למעמד פלטינה משולשת בארצות הברית ולמעמד פלטינה משובעת בבריטניה, לאחר שמכר מעל לשבעה מיליון עותקים ברחבי העולם. אלבום האולפן השני של הלהקה, *[[Sam's Town]]*, יצא לאור בשנת 2006. האלבום ספג ביקורות מעורבות, אך זכה להצלחה מסחרית. במצעד האלבומים של ארצות הברית בילבורד 200 הגיע האלבום למקום השני, לאחר שמכר 315,000 עותקים בשבוע הראשון להוצאתו, והגיע למעמד פלטינה. בבריטניה הגיע האלבום לפסגת מצעד האלבומים ולמעמד של פלטינה מחומשת. בנובמבר 2007 הוציאה הלהקה אלבום אוסף בשם *[[Sawdust]]*, שכלל שירים מהאלבומים הקודמים, גרסאות כיסוי ושירים חדשים.

אלבום האולפן השלישי של הלהקה, *[[Day & Age]]*, שהופק על ידי המפיק סטיוארט פרייס, יצא לאור בנובמבר 2008 וכלל את הסינגל "Human", שזכה להצלחה מרובה והפך לאחד מהסינגלים המוכרים ביותר של הלהקה. אלבום האולפן הרביעי של הלהקה, *[[Battle Born]]*, יצא לאור בספטמבר 2012, והיה לאלבום הרביעי ברציפות של הלהקה שהגיע לפסגת מצעד האלבומים של בריטניה.

בנובמבר 2013, עשור לאחר תחילת פעילותה, הוציאה הלהקה אלבום להיטים בשם *[[Direct Hits]]*. האלבום כלל שירים מאלבומיה הקודמים של הלהקה, יחד עם שני שירים חדשים.

עד סוף שנת 2013 אלבומי הלהקה נמכרו במעל ל-22 מיליון עותקים ברחבי העולם.
## אלבומים
### אלבומי אולפן

### אלבומי אוסף

### אלבומי הופעה

### אלבומי דמו

### מיני-אלבומים

### אלבומי וידאו

## סינגלים

### סינגלים שיווקיים
*"Glamorous Indie Rock & Roll"
*"Romeo and Juliet"
*"Wonderful Wonderful"
*"Some Kind of Love"

## הערות שוליים

Killers
קטגוריה:הקילרס
וסט קריביאן איירווייז

**וסט קריביאן איירווייז** (**West Caribbean Airways S.A.**; בראשי תיבות: **WCA**; בעברית: מערב-הקריביים נתיבי אוויר) הייתה חברת תעופה מסחרית קולומביאנית שבסיסה היה בעיר מדיין שבקולומביה.

החברה החלה את פעילותה בשנת 1998, ב-16 באוגוסט 2005 התרסקה טיסה 708 של וסט קריביאן איירווייז, 160 נוסעים ואנשי צוות נספו באסון. בעקבות האסון וחקירת הרשויות שבעקבותיו, חדלה החברה מלהתקיים.

## קישורים חיצוניים

* 
* 
* 

קטגוריה:חברות תעופה שנסגרו
קטגוריה:חברות קולומביאניות
קטגוריה:קולומביה: תעופה
ברנוב (פרובינציית לובלין)

**ברנוב** (בפולנית: **Baranów**) הוא כפר במחוז פולאווי שבפרובינציית לובלין בפולין, בו שכנה עד השואה קהילה יהודית.

היישוב נוסד כעיירה, עם קבלת זכויות מגדבורג, בשנת 1544. מעמד זה נלקח מהיישוב בשנת 1870, ומאז דעך כלכלית.

## יהודי ברנוב
התיעוד הראשון לישיבת יהודים בברנוב הוא משנת 1621. בשנת 1930 מנתה הקהילה היהודית ביישוב 1,092 איש, למעלה ממחצית מסך תושבי הכפר.

עם הכיבוש הגרמני של האזור במלחמת העולם השנייה הוקם בכפר גטו בשנת 1942, ולאחר זמן לא רב הועברו כל יושביו למחנה ההשמדה סוביבור.

כ-25 מיהודי הכפר שרדו את השואה, וכיום אין ביישוב זכר לעברו היהודי, למעט שרידי בית העלמין היהודי בו.

## קישורים חיצוניים

* 
* 
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:לובלין (פרובינציה): יישובים
קטגוריה:שואת יהודי פולין: קהילות
קטגוריה:לובלין (פרובינציה): עיירות יהודיות
ברנוב (פודקרפאטי)

**ברנוב** (בפולנית: **Baranów Sandomierski**, "**ברנוב סנדומיירסקי**") היא עיירה במחוז טרנובז'ג שבפרובינציית פודקרפצקיה בפולין, בסמוך לעיר טרנובז'ג ולנהר ויסלה, בה שכנה עד השואה קהילה יהודית.

## תולדות היישוב
ברנוב נזכרת לראשונה בשנת 1135 כיישוב מבוצר, ובשנת 1354 העניק לה קז'ימייז' השלישי, מלך פולין, זכויות עיר. כלכלת העיירה התבססה על סחר דרך נהר ויסלה, והיא שימשה כמקום קיט למשפחות אצולה מפולין.

בראשית המאה ה-17 היוותה העיירה מוקד לפעילות קלוויניסטים, ובאמצע המאה ה-17 נהרסה מפלישת השוודים, שהחריבו גם את המצודה בה. מ-1772 ועד 1918 נכללה העיירה במחוז גליציה של אוסטרו הונגריה.

במחצית השנייה של המאה ה-19 ירד מעמדה של העיירה, ובשנות ה-90 של המאה ה-19 היא נפגעה משתי שריפות גדולות. בשנת 1896 נלקח מהיישוב מעמדו העירוני, וזה הושב לו רק בשנת 1934.

## יהודי ברנוב
תיעוד ראשון לישיבת יהודים בעיירה הוא מהמאה ה-14, אך נראה שהיישוב היהודי במקום חדל מלהתקיים בעת פלישות הקוזקים והשוודים לאזור. ב-1765 מנתה הקהילה היהודית ביישוב כ-300 נפש, וכן 135 יהודים בכפרי הסביבה. באותה עת התקיימו ביישוב בית כנסת מעץ ובית עלמין, אשר שימש גם את קהילת אושייק הסמוכה. בשנת 1890 נמנו בעיירה 1,491 יהודים, כשני שלישים מסך תושביה.

בעיירה פעלה שושלת רבנים-אדמו"רים, שהוקמה על ידי רבי ישראל הורוביץ בנו של רבי אליעזר מדז'יקוב. 

לאחר מלחמת העולם הראשונה עזבו את העיירה רבים מיהודיה, בשל ביזת בתיהם בידי הרוסים בשנת 1915, בשל פרעות של איכרי הסביבה בשנת 1918, ובשל התעללות מצד חיילי הצבא הכחול בשנת 1919. בסיוע יוצאי העיירה בארצות הברית ומוסדות סעד מקומיים השתקמה הקהילה, ובשנות העשרים הוקמו בעיירה חוגים ציוניים, וכן סניפים של תנועת המזרחי ושל הרוויזיוניסטים. 

ב-1931 נוסדו בעיירה בית ספר וגן ילדים עבריים, והוקם בה המועדון הציוני "בית יהודה". בבית הספר הכללי בעיירה סבלו היהודים מגילויי אנטישמיות מצד המורים והתלמידים. בעיירה התגוררו באותה עת כ-750 יהודים, קרוב למחצית מסך תושביה.

### בשואה
עם פרוץ מלחמת העולם השנייה נמלטו מהעיירה יהודים רבים. עם כניסת הגרמנים אליה, מונה בה יודנרט, בראשות מרדכי גרוס, אשר נצטווה לספק יהודים לעבודות כפייה, ולהעביר לגרמנים תשלומי כופר וסחורות. בתחילת 1942 נשלחו צעירים יהודים רבים מהעיירה למחנה העבודה בייאשדקה שליד מיילץ. ביוני 1942 הוקם בעיירה גטו, אליו הועברו גם יהודים רבים מיישובי הסביבה, ובהם טרנובז'ג. בגטו שררו תנאי צפיפות ורעב, ומספר תושביו הגיע ללמעלה מ-2,000.

ב-20 ביולי 1942 חוסל הגטו בסיוע המשטרה הפולנית, ותושביו רוכזו בכיכר השוק של העיירה. מספר בורחים שנתפסו הוצאו להורג, וכ-30 קשישים הועברו לבית העלמין היהודי בעיירה, ונרצחו שם. הנותרים הוכנסו לקרונות משא, והועברו לדמביצה, שם צורפו ליהודי עיירות הסביבה, ועברו סלקציה. הכשירים לעבודה הועברו למחנות עבודה, והיתר הועברו למחנה ההשמדה בלז'ץ. לאחר הגירוש, חולק רכושם של יהודי העיירה בקרב האוכלוסייה המקומית, ובית המדרש בעיירה פורק.

לאחר השואה שב לעיירה יהודי אחד, אשר נאלץ לעזבה במהרה בשל גילויי עוינות מצד הפולנים תושבי המקום.

## קישורים חיצוניים

* 
* 
* ברנוב באתר מרכז מורשת יהדות פולין
* 
* 
* 

קטגוריה:פודקרפצקיה: יישובים
קטגוריה:שואת יהודי פולין: קהילות
קטגוריה:פודקרפצקיה: עיירות יהודיות
קטגוריה:יישובים שהוקמו במאה ה-12
הסכם הנייטרליות הסובייטי-יפני

300px|ממוזער|הסכם הנייטרליות הסובייטי-יפני, 13 באפריל 1941
**הסכם הנייטרליות הסובייטי-יפני** היה הסכם אי-התקפה בין ברית המועצות והאימפריה היפנית שנחתם ב-13 באפריל 1941, שנתיים לאחר קרב חלקין גול בין היפנים לסובייטים. ההסכם נחתם כדי להבטיח נייטרליות בין ברית המועצות לאימפריה היפנית בתחילת מלחמת העולם השנייה, בה השתתפו שתי המדינות.

## רקע
עם נפילת צרפת והתפשטות מדינות הציר ב-1941, שאפו ראשי ברית המועצות לתקן את קשריהם הדיפלומטיים במזרח אסיה במטרה לאבטח את גבולם המזרחי, וכדי לאפשר להם לרכז את כוחותיהם בזירה האירופית. היפנים, מצדם, היו שקועים במלחמת סין–יפן השנייה, וקשריהם הדיפלומטיים עם ארצות הברית הלכו והתדרדרו, והם שאפו לשפר את מצבם הדיפלומטי העולמי, וכן לאבטח את גבולם הצפוני במנצ'וקוו מפני פלישה סובייטית.

ההסכם נחתם במוסקבה ב-13 באפריל 1941, על ידי שר החוץ היפני יוסוקה מצואוקה והשגריר יושיצוגו טטקאווה עבור האימפריה היפנית, ועל ידי שר החוץ הסובייטי ויאצ'סלב מולוטוב.

250px|ממוזער|שר החוץ היפני מצואוקה חותם על ההסכם
באותו יום חתמו הצדדים על הסכם נוסף בו הכירה ברית המועצות בשליטה היפנית במדינת מנצ'וקוו, ויפן הכירה בשליטה הסובייטית במונגוליה.

מאוחר יותר בשנת 1941 שקלו היפנים, שהיו חברים בהסכם התלת-צדדי, להתנער מהסכם הנייטרליות לאחר שגרמניה הנאצית פלשה לברית המועצות במסגרת מבצע ברברוסה (ביוני 1941), אך בסופו של דבר הותירו אותו על כנו והעדיפו לתקוף לכיוון דרום-מזרח אסיה.

ב-5 באפריל 1945 הודיעה ברית המועצות לשגריר יפן במוסקבה על התנערותה מהסכם הנייטרליות, אולם היפנים טענו שההסכם תקף עד אפריל 1946, ולכן נותר ההסכם על כנו. עם זאת, ב-9 באוגוסט 1945 פלשו הסובייטים למנצ'וריה, ובאותו יום הכריזה ברית המועצות מלחמה על האימפריה היפנית. בכך קיימה ברית המועצות את הבטחתה לבעלות הברית שנתנה בוועידת יאלטה, להצטרף למלחמה נגד יפן חודשיים עד שלושה חודשים לאחר סיום מלחמת העולם השנייה באירופה. עם זאת, בעת הכרזת המלחמה הפרה למעשה ברית המועצות את ההסכם, שהיה בתוקף.

## לשון ההסכם

## קישורים חיצוניים


* Slavinsky, Boris. **The Japanese-Soviet Neutrality Pact - A Diplomatic History 1941-1945**. Routledge, 2003. .


קטגוריה:מלחמת העולם השנייה: אמנות והסכמים
קטגוריה:הסכמים בין-לאומיים שהופרו
קטגוריה:ברית המועצות במלחמת העולם השנייה
סובייטי-יפני
קטגוריה:יפן במלחמת העולם השנייה
קטגוריה:יפן: אמנות והסכמים
קטגוריה:מלחמת העולם השנייה: 1941
קטגוריה:יחסי יפן–רוסיה
סובייטי-יפני
אליפות העולם בראלי עונת 2015

[שמאל|ממוזער|250px|מכוניתו של אלוף העונה, [סבסטיאן אוז'ייה, בראלי ארגנטינה]]
**עונת 2015 באליפות העולם בראלי** היא העונה ה-43 בה התקיימה האליפות. במהלך העונה התקיימו 13 מרוצים ובסופם הוכתרו אלוף הנהגים והקבוצה האלופה. במקביל לסבב התחרויות הבכיר התקיימו סבבי ה-WRC2, WRC3 וה-ג'וניור WRC. 

בסיום העונה סבסטיאן אוז'ייה הגן על תואר האליפות וזכה באליפות שלישית ברציפות, בדומה לקבוצת פולקסווגן עבורה הוא נוהג.

## לוח התחרויות

## קבוצות ונהגים
### נהגים המשתתפים באליפות הנהגים

### שינויים בנהגים
* מיקו הירבונן הודיע על פרישה בסיום עונת 2014, אוט טאנק נבחר למלא את מקומו. טאנאק חוזר לסבב לאחר עונה אחת בה התחרה ב-WRC2.
* סבסטיאן לב, שזכה בתשעה תוארי אליפות, חזר להתחרות בראלי מונטה קרלו. מאדס אוסטברג החליף את לב כנהג הבכיר של קבוצת סיטרואן בשאר מרוצי העונה.

## טבלת הניקוד
### אליפות הנהגים

### אליפות היצרנים

## קישורים חיצוניים

## הערות שוליים

קטגוריה:עונות באליפות העולם בראלי
קטגוריה:תחרויות ספורט מוטורי ב-2015
מידוויי (CV-41)

**נושאת המטוסים מידוויי** (באנגלית **(USS Midway (CV-41**) הייתה נושאת מטוסים ששירתה בצי האמריקאי והייתה המובילה בנושאות המטוסים מסדרת מידוויי.

נושאת המטוסים מידוויי הוכנסה לשירות 8 ימי לאחר סיום מלחמת העולם השנייה, והייתה בשירות פעיל 47 שנה עד לשנת 1992, אז הוצאה מן השירות. מידוויי הייתה ספינת המלחמה הגדולה בעולם עד 1955, כמו כן הייתה נושאת המטוסים האמריקאית הראשונה שהייתה גדולה מדי למעבר בתעלת פנמה.

מידוויי הייתה האונייה ששירתה את הזמן הרב ביותר בשירות פעיל, והשתתפה באופן פעיל במלחמת וייטנאם ובמלחמת המפרץ.

עיצובה המהפכני נתן לה יכולת תמרון טובה יותר מאשר אוניות דומות שקדמו לה.

לאחר שהוצאה מן השירות הוצבה בסן דייגו, קליפורניה, והפכה לאוניית מוזיאון על שמה.

## קישורים חיצוניים

* אתר מוזאון נושאת המטוסים מידוויי

## הערות שוליים

קטגוריה:נושאות מטוסים בצי ארצות הברית
מתילדה מפלנדריה

**מתילדה מפלנדריה** (בצרפתית: **Mathilde de Flandre**, בפלמית: **Mathilda van Vlaanderen** ~1031 – 2 בנובמבר 1083) הייתה אשתו של ויליאם הראשון, מלך אנגליה, דוכסית נורמנדי ומלכת אנגליה. נולדו להם תשעה ילדים משותפים, ביניהם שני מלכי אנגליה – ויליאם השני, מלך אנגליה והנרי הראשון, מלך אנגליה. מתילדה הייתה בתו של בלדווין החמישי, רוזן פלנדריה ושל אדלה מצרפת, דוכסית פלנדריה.

## חתונה
לפי האגדה, ויליאם שלח נציג אל מתילדה על מנת לבקש את ידה. כאשר דחתה מתילדה את הצעתו בגלל היותו ממזר, רכב ויליאם מנורמנדי אל ברוז' ומצא אותה בדרך לכנסייה. הוא הפיל אותה מסוסה והשפיל אותה מול אנשיה. גרסה אחרת של הסיפור מספרת שוויליאם רכב אל בית אביה, הפיל אותה על הרצפה והכה אותה.

למרות האגדה על אכזריותו של ויליאם כלפי אשתו היסטוריונים מחשיבים את נישואייה של מתילדה לוויליאם כמלאי חיבה וויליאם ככל הנראה לא בגד בה מעולם (דבר שלא היה נפוץ בתקופה).

## ראו גם
* ויליאם הראשון, מלך אנגליה
* נורמנדי

## קישורים חיצוניים

* ביוגרפיה של מתילדה באתר Arrayed in Gold
* 
* 

קטגוריה:עוצרות
קטגוריה:מלכות רעיות מהמאה ה-11
קטגוריה:נשות מלכים אנגלים
קטגוריה:ילידי 1031

קטגוריה:נפטרים ב-1083